เเฟนปวดประจำเดือน แต่ประจำเดือนไม่มา แล้ว มีการตกขาว เกิดขึ้น สาเหตุเกิดจากอะไรครับ
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นหากมีอาการปวดท้องน้อยแบบปวดประจำเดือน น่าจะเป็นช่วงที่ใกล้มีประจำเดือนแล้งนะคะ แนะนำให้รอดูประจำเดือนก่อนนะคะหากขาดประจำเดือนเกิน 2สัปดาห์ และก่อนนั้นมีเพศสัมพันธ์ แนะนำให้ทดสอบการตั้งครรภ์นะคะส่วนอาการตกขาว หากเป็นลักษณะขาวใส ไม่มีกลิ่นเหม็นผิดปกติ แสดงถึงว่า เป็นการตกขาวที่ปกตินะคะแต่หากตกขาวสีเหลือง เขียว เทา หรือมีกลิ่นเหม็นผิดปกติ จะเป็นอาการตกขาวที่ผิดปกติ และควรไปพบแพทย์เพื่อตรวจหาสาเหตุนะคะ